
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 802 

22 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση καθηκόντων Επιθεωρητή Δημοσίων Έρ¬ 
γων. 1 

ρση άδειας ίδρυσης και λειτουργίας του Ιδιωτικού 
ΤΕΕ ιδιοκτησίας Κεφάλα Νικόλαου με την προ¬ 
σωνυμία «Μ.Ι.Σ.Ε.Λ». 2 

Υπερωριακή απασχόληση προσωπικού ιδιωτικού δι¬ 
καίου αορίστου χρόνου του Ιδρύματος Κρατικών 

Υποτροφιών. 3 

Αύξηση της ονομαστικής αξίας των επικολλουμένων 
υπέρ του Ταμείου Υγείας Δικηγόρων Επαρχιών 

(ΤΥΔΕ) ενσήμων. 4 

Καθιέρωση υπερωριακής κ,λπ. εργασίας για την εξυ¬ 
πηρέτηση της Δασοπροστασίας. 5 

Καθιέρωση υπερωριακής κλπ εργασίας για την εξυ¬ 
πηρέτηση του Συντονιστικού Κέντρου Δασοπρο¬ 
στασίας. 6 

Τροποποίηση της υπ’ αριθμ. ΣΤ-20270/1973 απόφα¬ 
σης «Περί αλλαγής κυρίων χαρακτηριστικών των 

αυτοκινήτων» (Β 884), όπως ισχύει. 7 

Υπερωριακή εργασία εντός των νομίμων ορίων για 
το προσωπικό του Λιμενικού Ταμείου Ν. Λασιθί- 
ου με σχέση εργασίας Ιδιωτικού Δικαίου για το 
έτος 2007. 8 


ΑΠΟΦΑΣΕΙ Σ 

Αριθμ. οικ. 157 (1) 


Ανάθεση καθηκόντων Επιθεωρητή Δημοσίων Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 22 του ν. 1418/1984 (ΦΕΚ 
23/Α'/29.2.1984) «Δημόσια Έργα και Ρυθμίσεις συναφών 
θεμάτων» και όπως αυτές αντικαταστάθηκαν με τις 
διατάξεις του άρθρου πέμπτου του ν. 2719/1999 (ΦΕΚ 
106/Α726.5/1999). 

2. Την από 9.2.2007 αίτηση του Βασιλάκη Νικολάου 
Πολιτικού Μηχανικού. 


3. Την ανάγκη στελέχωσης του Σώματος Επιθεωρητών 
Δημοσίων Έργων, αποφασίζουμε: 

αναθέτουμε καθήκοντα Επιθεωρητή ΔημοσίωνΈργων 
στον υπάλληλο της Γενικής Γραμματείας ΔημοσίωνΈρ- 
γων του Υ.ΠΕ.ΧΩ.Δ.Ε. Βασιλάκη Νικόλαο, Πολιτικό Μη¬ 
χανικό με Α' βαθμό, έως τη λύση της υπαλληλικής του 
σχέσης (16.10.2009). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Απριλίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. Φ1/261/40999/Δ5 (2) 

Άρση άδειας ίδρυσης και λειτουργίας του Ιδιωτικού 
ΤΕΕ ιδιοκτησίας Κεφάλα Νικόλαου με την προσω¬ 
νυμία «Μ.Ι.Σ.Ε.Λ». 

Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
(ΦΕΚ 206/τ Α'), των άρθρων 5 παρ. 1 και 8 παρ. 8 του 
ν. 682/1977 (ΦΕΚ 244/τ Α') 5 του άρθρου 12 παρ. α του 
β.δ. 685/1972 (ΦΕΚ 196/τ Α' ) και του άρθρου 5 παρ. 5 
του ν. 3194/2003 (ΦΕΚ 267/τ Α') 

2. Την υπ’ αριθμ. Φ.1/79/Δ5/8850/25.9.1997 (ΦΕΚ 861 τ. Β/ 
26.9.1997) Υ.Α χορήγησης άδειας ίδρυσης και λειτουργί¬ 
ας Ιδιωτικής ΤΕΣ στον Κεφάλα Νικόλαο. 

3. Την υπ’ αριθμ. 1610/4.3.1998 Απόφαση χορήγησης 
άδειας χρήσεως της προσωνυμίας ΜΙΣΕΛ στην ιδιωτική 
ΤΕΣ ιδιοκτησίας Κεφάλα Νικόλαου. 

4. Την υπ’ αριθμ. 7381/5/31.12.1998 Διαπιστωτική Πράξη 
μετατροπής της Ιδιωτικής ΤΈ.Σ του Κεφαλά Νικολάου 
του Μιχαήλ σε Τ.Ε.Ε. Α' Κύκλου Σπουδών. 

5. Την υπ’ αριθμ. Φ1/346/100729/Δ5/27.9.2002 (ΦΕΚ 1275/ 
τ Β'/2002) Υ.Α. χορήγησης άδειας ίδρυσης και λειτουργί¬ 
ας τομέων και ειδικοτήτων στο ιδιωτικό ΤΕΕ ΜΙΣΕΛ. 

6. Το με υπ’ αριθμ. 7546/25.7.2006 έγγραφο της Δ/νσης 
Β/θμιας Εκπ/σης Α' Αθήνας. 

7. Την από 2.4.2007 αίτηση του Κεφάλα Νικολάου για 
άρση της άδειας της ίδρυσης και λειτουργίας του ιδι¬ 
ωτικού ΤΕΕ «ΜΙΣΕΛ» 

8. Την υπ’ αριθμ. ΣΤ 5/37876/26.4.2004 (ΦΕΚ Β' 608/ 
26/4/2004) κοινή απόφαση του Πρωθυπουργού και του 
Υπουργού Εθνικής Παιδείας και Θρησκευμάτων με 
θέμα «Καθορισμός αρμοδιοτήτων των Υφυπουργών του 
ΥΠΕΠΘ», αποφασίζουμε: 

Αίρουμε από το σχολικό έτος 2006-2007 την άδεια 
ίδρυσης και λειτουργίας του Ιδιωτικού Τ.Ε.Ε. ιδιοκτησίας 
Κεφάλα Νικόλαου, με την προσωνυμία «Μ.Ι.Σ.ΕΛ.», που 
λειτουργεί στην περιοχή αρμοδιότητας της Δ/νσης Β/ 
θμιας Εκπ/σης Α' Αθήνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάΐου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 20447/Β2 (3) 

Υπερωριακή απασχόληση προσωπικού ιδιωτικού δικαί¬ 
ου αορίστου χρόνου του Ιδρύματος Κρατικών Υπο¬ 
τροφιών. 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ. Α') «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και άλλες 
συναφείς διατάξεις». 

2. Την υπ’ αριθμ. 2/72757/0022/31.12.2003 εγκύκλιο 
του Γενικού Λογιστηρίου του Κράτους «Περί παρο¬ 
χής οδηγιών για την εφαρμογή των διατάξεων του ν. 
3205/2003». 

3. Τις διατάξεις του άρθρου 60 του π.δ. 410/1988 «Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου των Ο.Τ.Α. και των λοιπών Ν.Π.Δ.Δ.» (ΦΕΚ 
191/Τ.Α./30.8.1988). 

4. Την υπ’ αριθμ. 2/7093/0022/5.2.2004 Κ.Υ.Α. «Επέκτα¬ 
ση των διατάξεων του ν. 3205/2003 στο προσωπικό με 
σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α.» 

5. Το απόσπασμα πρακτικών του διοικητικού συμ¬ 
βουλίου του ΙΚΥ (συνεδρία 28η/27.11.2006) και το αριθμ. 
1925/16.2.2007 έγγραφο του ΙΚΥ, από το οποία προκύπτει 
ότι η υπερωριακή απασχόληση είναι απαραίτητη για 
την αντιμετώπιση εποχιακών, έκτακτων ή επειγουσών 
υπηρεσιακών αναγκών του Ιδρύματος αυτού. 

6. Την υπ’ αριθμ. 6333/12.1.2007 Απόφαση έγκρισης υπε- 
ρωριακής εργασίας του Σώματος Επιθεώρησης Εργασί¬ 
ας (Δ/νση Κοινωνικής Επιθεώρησης Τμήμα Κοινωνικής 
Επιθεώρησης Ανατολικού Τομέα Αθηνών). 

7. Το γεγονός ότι η δαπάνη που θα προκληθεί από την 
εν λόγω απασχόληση συνολικού ύψους δέκα χιλιάδων 
εννιακοσίων εξήντα οκτώ (10.968,00) ευρώ θα καλυφθεί 
από πιστώσεις που έχουν προβλεφθεί στον υπό έγκριση 
προϋπολογισμό του Ι.Κ.Υ. έτους 2007 (ΚΑΕ 0261). 

8. Την υπ’ αριθμ. 37876/ΣΤ5/26.4.2004 (ΦΕΚ 608/τ.Β'/ 
26.4.2004) Απόφαση του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας Θρησκευμάτων», αποφασίζουμε: 


Εγκρίνουμε την υπερωριακή εργασία πέρα από τις 
ώρες της υποχρεωτικής απασχόλησης και μέχρι την 
22η ώρα εκτός Σαββάτου και Κυριακής, μέσα στα όρια 
των πιστώσεων του προϋπολογισμού έτους 2007 του 
Ιδρύματος Κρατικών Υποτροφιών σε σαράντα οκτώ (48) 
υπαλλήλους με σχέση εργασίας ιδιωτικού δικαίου του 
Ιδρύματος αυτού μέχρι να συμπληρωθούν εξήντα (60) 
ώρες για κάθε υπάλληλο για το χρονικό διάστημα από 
1.1.2007 έως 30.6.2007. 

Η δαπάνη που θα προκύψει από την εφαρμογή της 
παρούσας απόφασης δεν μπορεί σε καμιά περίπτωση 
να υπερβεί το ποσό των εγγεγραμμένων για την αιτία 
αυτή πιστώσεων στον προϋπολογισμό του ΙΚΥ, μη 
επιτρεπομένης της επιβάρυνσης του Προϋπολογισμού 
Δημοσίων Επενδύσεων. 

Η απόφαση αυτή ισχύει ένα (1) μήνα πριν από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάΐου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. Φ. 40424/10211/1402 (4) 

Αύξηση της ονομαστικής αξίας των επικολλουμένων 
υπέρ του Ταμείου Υγείας Δικηγόρων Επαρχιών 
(ΤΥΔΕ) ενσήμων. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 6 και 12 του άρθρου 37 του 
ν. 4507/1966 (Α' 71) όπως ισχύουν με την προσθήκη του 
άρθρου 5 του π.δ/τος 34/1990 (Α 13). 

2. Τις διατάξεις του άρθρου 90 του Κώδικα Νομοθεσίας 
για την «Κυβέρνηση και Κυβερνητικά όργανα» που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. Την υπ’ αριθ. Φ.424/1815/16.11.2001 (Β' 1561) Υπουργική 
Απόφαση 

4. Την απόφαση της Γενικής Συνέλευσης των μελών του 
Ταμείου Υγείας Δικηγόρων Επαρχιών (ΤΥΔΕ), που λήφθηκε 
κατά την υπ’ αριθμ. 55/27.1.2007 συνεδρίαση της. 

5. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την υπ’ αριθμ. 6η/29.3.2007 συ¬ 
νεδρίαση του Α κλιμακίου. 

6. Το γεγονός ότι από την απόφαση αυτή δεν προκα- 
λείται δαπάνη, αποφασίζουμε: 

Άρθρο 1 

Το άρθρο 2 της υπ’ αριθμ. Υ.Α.Φ424/1815/16.11.2001 (Β' 
1561), τροποποιείται ως ακολούθως. 

«1. Η ονομαστική αξία του ενσήμου που επικολλούν οι 
δικηγόροι και οι δικολάβοι των Δικηγορικών Συλλόγων, 
που υπάγονται στην ασφάλιση του ΤΥΔΕ ορίζεται ως 
εξής: 

- Ενώπιον Ειρηνοδικείου κ.λπ. σε 3,00 ευρώ 

- Ενώπιον Πρωτοδικείου κ.λπ. σε 6,00 ευρώ 

- Ενώπιον Εφετείου κλπ σε 9,00 ευρώ 

- Ενώπιον Αρείου Πάγου κ.λπ. σε 15,00 ευρώ 

Το ως άνω ένσημο θα επικολλάται σε κάθε έγγραφο, 
δικόγραφο, πινάκιο, πιστοποιητικό και σε κάθε βιβλίο ή 

έγγραφο που αναγράφονται στο άρθρο 10 παρ. 1 εδαφ. 
ιβ και ιγ του ν. δ/τος 4114/1960, όπως τροποποιήθηκε με 
το άρθρο 26 του ν. 1759/1988, ως και κάθε παράσταση 
του εδαφ. ιδ της ίδιας διάταξης και σε όλα τα δικα¬ 
στήρια της χώρας. 

2. Η ονομαστική αξία του ειδικού ενσήμου που επι¬ 
κολλούν οι δικαστικοί επιμελητές της χώρας υπέρ του 
Τ.Υ.Δ.Ε. ορίζεται στο ποσό των 0,72 ευρώ. 

Το ειδικό αυτό ένσημο επικολλάται, σύμφωνα με τις 
διατάξεις της παρ. 12 του άρθρου 5 του π.δ/τος 34/1990, 
σε κάθε εκδιδόμενο από τους δικαστικούς επιμελητές 
έγγραφο και αφορά: 

α) Τις εκθέσεις επιδόσεις, μη εξαιρουμένων των ατε¬ 
λών. 

β) Την κάθε έκθεση που αφορά πράξη εκτελέσεως και 
πρόγραμμα πλειστηριασμού. 

γ) Το πρώτο φύλλο κάθε αντιγράφου.» 

Αρθρο 2 

Η ισχύς της απόφασης αυτής αρχίζει από την 1η του 
δευτέρου μήνα της δημοσίευσης στην Εφημερίδα της 
Κυβέρνησης . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 91996/2480 (5) 

Καθιέρωση υπερωριακής κ.λ.π. εργασίας για την εξυ¬ 
πηρέτηση της Δασοπροστασίας. 

Ο ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/τ Α/ 23.12.2003) «Μισθολογικές ρυθμίσεις λειτουργών 
και υπαλλήλων του δημοσίου, Ν.Π.Δ.Δ και Ο.Τ.Α. , μονί¬ 
μων στελεχών των Ενόπλων Δυνάμεων και αντίστοιχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

3. Τις διατάξεις του ν. 998/1979, (ΦΕΚ 289/Α/29.12.1979), 
σε συνδυασμό με τις διατάξεις του ν. 1845/1989 (ΦΕΚ 
102/Α/26.4.1989) «Ανάπτυξη και αξιοποίηση της αγροτικής 
έρευνας και τεχνολογίας - Δασοπροστασία και άλλες 
διατάξεις», όπως τροποποιήθηκε και ισχύει. 

4. Την υπ’ αριθμ. 2/72757/0022/31.12.2003 εγκύκλιο του 
Υπ. Οικονομίας και Οικονομικών - ΓΛΚ παροχή οδηγιών 
για την εφαρμογή των διατάξεων του ν. 3205/2003 . 

5. Την υπ’ αριθμ. 2/14708/0022/21.3.2005 εγκύκλιο του 
ΓΛΚ-22α Δ/νση Μισθολογίου, με την οποία παρασχέ¬ 
θηκαν οδηγίες για την υλοποίηση της μισθολογικής 
πολιτικής έτους 2005. 

6. Την υπ’ αριθμ. Υ132/11.10.2004 (1533/14.10.2004) Κοινή 
απόφαση του Πρωθυπουργού και του Υπουργού Αγρο¬ 
τικής Ανάπτυξης και Τροφίμων «ανάθεση αρμοδιοτήτων 


στον Υφυπουργό Αγροτικής Ανάπτυξης και Τροφίμων, 
Αλ. Κοντό». 

7. Την υπ’ αριθμ. 77822/4740/23.6.1995 απόφαση για τον 
καθορισμό της έδρας, του ωραρίου λειτουργίας, των 
αρμοδιοτήτων, της διάρθρωσης, του εξοπλισμού και της 
στελέχωσης του Συντονιστικού Κέντρου Δασοπροστα¬ 
σίας (ΦΕΚ 597/Β/7.7.1995). 

8. Τ ις ανάγκες της Γ ενικής Δ/νσης Ανάπτυξης και Προ¬ 
στασίας Δασών και Φυσικού Περιβάλλοντος για τη στε- 
λέχωση του Συντονιστικού Κέντρου Δασοπροστασίας 
και του Συντονιστικού Κέντρου της Γεν. Γραμματείας 
Πολιτικής Προστασίας, αποφασίζουμε: 

1. Κρίνουμε απαραίτητη την καθιέρωση, υπερωριακής 
εργασίας και υπερωριακής εργασίας κατά τις Νυχτε¬ 
ρινές ώρες τις Κυριακές και Εξαιρέσιμες ημέρες, πέ¬ 
ραν των ορίων της υποχρεωτικής απασχόλησης, για 
την κάλυψη επειγουσών αναγκών του προγράμματος 
δασοπροστασίας και την υποστήριξη της λειτουργίας 
του Συντονιστικού Κέντρου της Γενικής Γραμματείας 
Πολιτικής Προστασίας και του Συντονιστικού Κέντρου 
Δασοπροστασίας. 

2. Ορίζουμε τις ώρες υπερωριακής απασχόλησης, για το 
χρονικό διάστημα από 1.5 έως 31.12.2007 σε 10.000 ώρες, 
από τις οποίες, 7.500 ώρες για απογευματινή εργασία 
και 2.500 ώρες για εργασία κατά τις νυχτερινές ώρες τις 
Κυριακές και εξαιρέσιμες ημέρες, ως ακολούθως: 

Σε βάρος των πιστώσεων του Τακτικού προϋπολογι¬ 
σμού Ε.Φ 29/110. 

α. Γ ια τους υπαλλήλους της Γ ενικής Δ/νσης Ανάπτυξης 
και Προστασίας Δασών και Φ.Π, που θα απασχοληθούν 
υπερωριακά για την εξυπηρέτηση αναγκών του προ¬ 
γράμματος Δασοπροστασίας και την υποστήριξη του 
Συντονιστικού Κέντρου Δασοπροστασίας και του Συ¬ 
ντονιστικού Κέντρου της Γ ενικής Γ ραμματείας Πολιτικής 
Προστασίας , σε 24ωρη βάση, σύμφωνα με τις διατάξεις 
του ν. 1845/1989, του ν. 998/1979, του ν. 2612/1998 και τα 
άρθρα 1 και 3 του π.δ. 242/1993 (ΦΕΚ 107/Α71993), σύ¬ 
νολο ωρών υπερωριακής εργασίας μέχρι 10.000 ώρες, 
από τις οποίες 7.500 ώρες απογευματινής εργασίας με 
δαπάνη μέχρι ποσού 48.000 ευρώ σε βάρος των Κ.Α.Ε 
0511 και 2.500 ώρες εργασίας κατά τις νυχτερινές ώρες 
και εξαιρέσιμες ημέρες με δαπάνη μέχρι ποσού 25.000 
ευρώ σε βάρος του Κ.Α.Ε 0512. 

Η υπερωριακή εργασία θα παρέχεται στις έδρες του 
Συντονιστικού Κέντρου Δασοπροστασίας και της Γ ενι¬ 
κής Γραμματείας Πολιτικής Προστασίας, σύμφωνα με 
το πρόγραμμα δασοπροστασίας της Γενικής Δ/νσης 
Ανάπτυξης και Προστασίας Δασών και Φ.Π . 

Οι ώρες υπερωριακής απασχόλησης κατά μήνα και 
υπάλληλο, για την προαναφερόμενη περίοδο ορίζονται 
μέχρι 69,5 από τις οποίες, οι 53,5 ώρες αντιστοιχούν σε 
απογευματινή εργασία και οι 16 ώρες σε εργασία κατά 
τις Κυριακές και εξαιρέσιμες ημέρες. 

Χρονική περίοδος πραγματοποίησης από 1.5.2007 μέ¬ 
χρι 31.12.2007. 

Το σύνολο των υπαλλήλων που θα απασχοληθούν 
υπερωριακά τις εργάσιμες ημέρες καθώς και κατά τις 
Κυριακές, νύχτες, και εξαιρέσιμες ημέρες, ανέρχεται 
μέχρι τους 45 υπαλλήλους. 

Υπεύθυνος για την παρακολούθηση και τον έλεγχο της 
παρεχόμενης υπερωριακής απασχόλησης, ορίζεται ο προ¬ 
ϊστάμενος του τμήματος Πρόληψης και Καταστολής Δασι¬ 
κών Πυρκαγιών, της Δ/νσης Προστασίας Δασών και Φ.Π. 

Η σχετική δαπάνη καλύπτεται από Ε,.Φ 29/110 ΚΑΕ 5242 
«Δαπάνες Δασοπροστασίας υπό κατανομή», οι οποίες 
θα μεταφερθούν ανάλογα στους Κ.Α.Ε 0511, του ίδιου 
φορέα και είναι εντός των ορίων της εγκεκριμένης πί¬ 
στωσης του οικείου προϋπολογισμού, οικονομικού έτους 
2006. 

3. Ο Γενικός Δ/ντής Ανάπτυξης και Προστασίας Δα¬ 
σών και Φ.Π : 

α. Θα εκδώσει απόφαση για τη συγκρότηση των συ¬ 
νεργείων υπερωριακής εργασίας και θα ορίσει τους 
υπαλλήλους που θα συμμετέχουν στο πρόγραμμα δα¬ 
σοπροστασίας. 

β. Θα καθορίσει το Πρόγραμμα επιφυλακής των υπαλ¬ 
λήλων που θα απασχοληθούν υπερωριακά για την εξυ¬ 
πηρέτηση των παραπάνω σκοπών. 

γ. Θα τροποποιεί τον πίνακα των υπαλλήλων, στις 
περιπτώσεις που επιβάλλεται η προσθήκη ή αντικατά¬ 
σταση των, σε αυτόν, συνεπεία μεταθέσεων, ασθένειας 
κ.λ.π 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάΐου 2007 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 91995/2479 (6) 

Καθιέρωση υπερωριακής κ.λπ. εργασίας για την εξυπη¬ 
ρέτηση του Συντονιστικού Κέντρου Δασοπροστα¬ 
σίας. 

Ο ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/τ Α/23.12.2003) «Μισθολογικές ρυθμίσεις λειτουργών 
και υπαλλήλων του δημοσίου, Ν.Π.Δ.Δ και Ο.Τ.Α , μονίμων 
στελεχών των Ενόπλων Δυνάμεων και αντίστοιχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

3. Τις διατάξεις του ν. 998/1979, (ΦΕΚ 289/Α/29.12.1979), 
σε συνδυασμό με τις διατάξεις του ν. 1845/1989 (ΦΕΚ 
102/Α/26.4.1989) «Ανάπτυξη και αξιοποίηση της αγροτικής 
έρευνας και τεχνολογίας - Δασοπροστασία και άλλες 
διατάξεις», όπως τροποποιήθηκε και ισχύει. 

4. Την υπ’ αριθμ. 2/72757/0022/31.12.2003 εγκύκλιο του 
Υπ. Οικονομίας και Οικονομικών - ΓΛΚ «παροχή οδηγιών 
για την εφαρμογή των διατάξεων του ν. 3205/2003». 

5. Την υπ’ αριθμ. 2/14708/0022/21.3.2005 εγκύκλιο του 
ΓΛΚ-22α Δ/νση Μισθολογίου, με την οποία παρασχέ¬ 
θηκαν οδηγίες για την υλοποίηση της μισθολογικής 
πολιτικής έτους 2005. 

6. Την υπ’ αριθμ. Υ132/11.10.2004 (1533/14.10.2004) Κοινή 
απόφαση του Πρωθυπουργού και του Υπουργού Αγρο¬ 
τικής Ανάπτυξης και Τροφίμων «ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων, 
Αλ. Κοντό». 


7. Την υπ. αριθμ. 77822/4740/23.6.1995 απόφαση για 
τον καθορισμό της έδρας, του ωραρίου λειτουργίας, 
των αρμοδιοτήτων, της διάρθρωσης, του εξοπλισμού 
και της στελέχωσης του Συντονιστικού Κέντρου Δα¬ 
σοπροστασίας. (ΦΕΚ 597/Β/7.7.1995). 

8. Τ ις ανάγκες της Γ ενικής Δ/νσης Ανάπτυξης και Προ¬ 
στασίας Δασών και Φυσικού Περιβάλλοντος για την 
υποστήριξη της λειτουργίας του Συντονιστικού Κέντρου 
Δασοπροστασίας, αποφασίζουμε: 

1. Κρίνουμε απαραίτητη την καθιέρωση, υπερωριακής 
εργασίας, καθώς και εργασίας προς συμπλήρωση της 
εβδομαδιαίας υποχρεωτικής εργασίας, των εποχιακών 
υπαλλήλων που θα καλύψουν τις ανάγκες λειτουργίας 
του Συντονιστικού Κέντρου Δασοπροστασίας, το τρέ- 
χον έτος. 

2. Ορίζουμε τις ώρες υπερωριακής κ.λπ. απασχόλησης, 
για το χρονικό διάστημα από 1.6.2007 έως 31.12.2007 σε 
3.700 ώρες, από τις οποίες, 1.200 ώρες για απογευματινή 
υπερωριακή εργασία και 2.500 ώρες για απασχόληση, 
κατά τις νυχτερινές ώρες, τις Κυριακές και εξαιρέσιμες 
ημέρες προς συμπλήρωση της εβδομαδιαίας υποχρεω¬ 
τικής εργασίας τους , ως ακολούθως: 

Σε βάρος των πιστώσεων του Τακτικού προϋπολογι¬ 
σμού Ε.Φ 29/110. 

α. Για τους εποχιακούς υπαλλήλους της Δ/νσης Προ¬ 
στασίας Δασών και Φ.Π, που θα απασχοληθούν υπερω- 
ριακά για την εξυπηρέτηση αναγκών υποστήριξης της 
λειτουργίας του Συντονιστικού Κέντρου Δασοπροστα¬ 
σίας, σε 24ωρη βάση, σύμφωνα με τα άρθρα 36 και 37 
του ν. 1845/1989, και την απόφαση 77822/4740/23.6.1995 
για τον καθορισμό της έδρας, του ωραρίου λειτουργί¬ 
ας, των αρμοδιοτήτων, της διάρθρωσης, του εξοπλι¬ 
σμού και της στελέχωσης του Συντονιστικού Κέντρου 
Δασοπροστασίας. (ΦΕΚ 597/Β/7.7.1995), σύνολο ωρών 
υπερωριακής εργασίας μέχρι 1.200 ώρες απογευματινής 
υπερωριακής εργασίας με δαπάνη μέχρι ποσού 7.000 € 
σε βάρος του Κ.Α.Ε 0511. 

β. Γ ια τους εποχικούς υπαλλήλους της Δ/νσης Προ¬ 
στασίας Δασών και Φ.Π , που θα απασχοληθούν κατά 
τις νυχτερινές ώρες, τις εργάσιμες ημέρες, τις Κυριακές 
και εξαιρέσιμες ημέρες καθώς και κατά τις νύχτες Κυρ. 
και Εξαιρτεσίμων ημερών, προς συμπλήρωση της εβδο¬ 
μαδιαίας υποχρεωτικής εργασίας, για την εξυπηρέτηση 
των ίδιων αναγκών λειτουργίας και υποστήριξης του 
Συντονιστικού Κέντρου Δασοπροστασίας, σύνολο ωρών 
εργασίας μέχρι 2.500 ώρες με δαπάνη μέχρι το ποσό 
των 7.000 ευρώ σε βάρος του ΚΑΕ 0512. 

Η υπερωριακή εργασία θα παρέχεται στην έδρα του 
Συντονιστικού Κέντρου Δασοπροστασίας. 

Χρονική περίοδος πραγματοποίησης της υπερωριακής 
κλπ εργασίας από 1.6.2007 μέχρι 31.12.2007. 

Το σύνολο των υπαλλήλων που θα απασχοληθούν 
υπερωριακά τις απογευματινές ώρες των εργασίμων 
ημερών, τις Κυριακές, τις νύχτες και τις εξαιρέσιμες 
ημέρες, καθώς και των υπαλλήλων που θα απασχολη¬ 
θούν προς συμπλήρωση της εβδομαδιαίας υποχρεωτι¬ 
κής εργασίας τις ημέρες αυτές κ,λπ., ανέρχεται μέχρι 
τους 10 υπαλλήλους. 

Υπεύθυνος για την παρακολούθηση και τον έλεγχο 
της παρεχόμενης υπερωριακής απασχόλησης, ορίζεται ο 
προϊστάμενος του τμήματος Πρόληψης και Καταστολής 
Δασικών Πυρκαγιών, της Δ/νσης Προστασίας Δασών 
και Φ.Π. 

Η σχετική δαπάνη καλύπτεται από Ε,.Φ 29/110 ΚΑΕ 
5242 «Δαπάνες Δασοπροστασίας υπό κατανομή», οι 
οποίες θα μεταφερθούν ανάλογα στους Κ.Α.Ε 0511, και 
0512, του ίδιου φορέα και είναι εντός των ορίων της 
εγκεκριμένης πίστωσης του οικείου προϋπολογισμού, 
οικονομικού έτους 2007. 

3. Η Προϊσταμένη της Δ/νσης Προστασίας Δασών και 
Φυσικού Περιβάλλοντος: 

α. Θα εκδώσει απόφαση για τη συγκρότηση των συ¬ 
νεργείων υπερωριακής εργασίας και εργασίας προς 
συμπλήρωση της εβδομαδιαίας υποχρεωτικής εργασίας 
των εποχιακών υπαλλήλων που θα εξυπηρετήσουν το 
Συντονιστικό Κέντρο Δασοπροστασίας. 

β. Θα τροποποιεί τον πίνακα των υπαλλήλων, στις 
περιπτώσεις που επιβάλλεται η προσθήκη ή αντικα¬ 
τάσταση των, σε αυτόν, συνεπεία μεταθέσεων, ασθέ¬ 
νειας κ.λ.π 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαϊου 2007 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 73686/3628/03 (7) 

Τροποποίηση της υπ’ αριθμ. ΣΤ-20270/1973 απόφασης 
«Περί αλλαγής κυρίων χαρακτηριστικών των αυτο¬ 
κινήτων» (Β 884), όπως ισχύει. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. των άρθρων 88 και 89 του Κώδικα Οδικής Κυκλοφο¬ 
ρίας (Κ.Ο.Κ.), που κυρώθηκε με το ν. 2696/1999 (Α 57), 
β. της παρ. 1 του άρθρου 1 του ν.δ. 570/1970 (Α 125) 
«περί αλλαγής κυρίων χαρακτηριστικών αυτοκινήτων», 
όπως αυτή αντικαταστάθηκε με το άρθρο 15, κεφάλαιο 
Γ, του ν. 3446/2006 (Α 49) «Οργάνωση και λειτουργία 
αρχών ελέγχου κυκλοφορίας των οχημάτων - Ρυθμίσεις 
για τις επιβατικές μεταφορές και άλλες διατάξεις», 
γ. του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'), 
δ. της υπ’ αριθμ. ΣΤ-20270/1973 απόφασης «Περί αλλα¬ 
γής κυρίων χαρακτηριστικών των αυτοκινήτων» (Β 884), 
όπως τροποποιήθηκε και ισχύει, 
ε. του άρθρου 127 του ν. 2960/2001 (Α 265) «Εθνικός 
Τελωνειακός Κώδικας», 

2. Την ανάγκη ρύθμισης των όρων και της διαδικασίας 
αντικατάστασης του φορέα του πλαισίου των μοτοσι¬ 
κλετών οι οποίες έχουν υποστεί σημαντική φθορά λόγω 
βίαιου γεγονότος ή κατασκευαστικής αστοχίας που δεν 
δύναται να αποκατασταθεί. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

1. Το άρθρο 2 του Κεφαλαίου V της ΣΤ-20270/1973 
όπως έχει τροποποιηθεί και ισχύει, αναριθμείται σε 
άρθρο 3. 


2. Προστίθεται άρθρο 2 στο κεφάλαιο V της ΣΤ- 
20270/1973, όπως ακολούθως : 

«Αρθρο 2 

1. Επιτρέπεται, ύστερα από έγκριση της αρμόδιας 
Υπηρεσίας Μεταφορών και Επικοινωνιών της Νομαρχι¬ 
ακής Αυτοδιοίκησης, η αντικατάσταση του φορέα του 
πλαισίου μοτοσικλετών. 

2. Οι προϋποθέσεις που πρέπει να συντρέχουν για την 
παραπάνω αντικατάσταση είναι οι εξής: 

2.1 Το πλαίσιο αντικαθίσταται όταν υπάρχει κατασκευ¬ 
αστική ατέλεια ή όταν έχει καταστραφεί ή στρεβλωθεί, 
ιδίως από ανατροπή, σύγκρουση, ρήξη ή πυρκαγιά, έτσι 
ώστε να μην επιδέχεται αυτό επισκευή χωρίς αλλοίωση 
των κατασκευαστικών χαρακτηριστικών της μοτοσικλέ¬ 
τας και χωρίς να επιβαρύνεται η οδική συμπεριφορά 
αυτής. 

2.2 Το πλαίσιο να είναι καινούριο και να κατασκευάζε¬ 
ται γί αυτόν ακριβώς τον τύπο από το εργοστάσιο κα¬ 
τασκευής της μοτοσικλέτας ή με την έγκριση αυτού 

2.3 Η μοτοσικλέτα πρέπει να είναι ηλικίας μέχρι δέκα 
(10) ετών από το έτος κατασκευής της. 

2.4 Δεν επιτρέπεται η ταυτόχρονη αντικατάσταση 
κινητήρα και φορέα του πλαισίου της μοτοσικλέτας, 
ούτε η αντικατάσταση του φορέα του πλαισίου στην 
περίπτωση που έχει αντικατασταθεί ο κινητήρας αυ¬ 
τού εντός της τελευταίας πενταετίας. Επίσης, εφόσον 
αντικατασταθεί ο φορέας του πλαισίου δεν επιτρέπεται 
η αντικατάσταση του κινητήρα της μοτοσικλέτας πριν 
παρέλθει χρονικό διάστημα πέντε ετών από την αντι¬ 
κατάσταση του πλαισίου. 

3. Ακολουθητέα διαδικασία πριν και μετά την αντικα¬ 
τάσταση του φορέα του πλαισίου 

3.1 Διαδικασία πριν την αντικατάσταση 

3.1.1. Ο κάτοχος της μοτοσικλέτας υποβάλλει αίτηση 
προς την αρμόδια Υπηρεσία Μεταφορών και Επικοι¬ 
νωνιών της Νομαρχιακής Αυτοδιοίκησης, όπου έχει 
ταξινομηθεί η μοτοσικλέτα. Με την αίτηση συνυπο¬ 
βάλλονται βεβαίωση αρμόδιας αρχής (αστυνομικής ή 
πυροσβεστικής) ή ασφαλιστικής εταιρείας, από την 
οποία προκύπτει το βίαιο γεγονός (ανατροπή, σύγκρου¬ 
ση, πυρκαγιά, κ.λπ.) που προκάλεσε την καταστροφή 
ή τη στρέβλωση του πλαισίου, καθώς και βεβαίωση 
του εργοστασίου κατασκευής της μοτοσικλέτας ή του 
επίσημου αντιπροσώπου αυτής στη χώρα μας ότι η 
μοτοσικλέτα δεν αναποκρίνεται πλέον στις τεχνικές 
προδιαγραφές ασφαλείας του εργοστασίου κατα¬ 
σκευής και ότι απαιτείται αντικατάσταση του φορέα 
του πλαισίου. Ειδικά για την περίπτωση της ρήξης ή 
στρέβλωσης, κατά την έννοια της παραγράφου 2.1 της 
παρούσας που δεν οφείλεται σε βίαιο γεγονός, η αιτι¬ 
ολογία της κατασκευαστικής αστοχίας αποδεικνύεται 
με επικυρωμένη δήλωση - βεβαίωση του εργοστασίου 
κατασκευής της μοτοσικλέτας ή του επίσημου αντι¬ 
πρόσωπου της στη χώρα μας. 

3.1.2. Η μοτοσικλέτα επιθεωρείται από την αρμόδια 
Υπηρεσία, ώστε να είναι ασφαλής η αναγνώριση της 
μετά την αντικατάσταση που θα ακολουθήσει. 

3.1.3. Εφόσον διαπιστωθεί από την Υπηρεσία ότι συ¬ 
ντρέχουν οι απαραίτητες προϋποθέσεις για την αιτη- 
θείσα αντικατάσταση, χαράσσεται, σε τουλάχιστον δύο 
(2) ασφαλή σημεία της μοτοσικλέτας, αναγνωριστικός 

αριθμός και χορηγείται στον ενδιαφερόμενο σημείωμα 
ότι εγκρίνεται η αντικατάσταση του πλαισίου. Επίσης, 
λαμβάνεται αποτύπωμα του αριθμού πλαισίου και του 
αναγνωριστικού αριθμού που χαράσσεται από την Υπη¬ 
ρεσία. Ο ενδιαφερόμενος ενημερώνεται για τις απαιτού- 
μενες διαδικασίες προς αντικατάσταση του πλαισίου 
της μοτοσικλέτας και για την εντός μηνάς υποχρέωση 
ολοκλήρωσης των διαδικασιών αυτών. 

3.2. Διαδικασία μετά την αντικατάσταση 

3.2.1. Η μοτοσικλέτα επιθεωρείται εκ νέου από την 
αρμόδια Υπηρεσία αφού υποβληθούν από τον κάτοχο 
της τα εξής: 

3.2.1.1 Δήλωση της επίσημης ή εξουσιοδοτημένης αντι¬ 
προσωπείας του εργοστασίου κατασκευής της μοτοσι¬ 
κλέτας στη χώρα μας ότι: 

α) Παραδόθηκε σε αυτήν το παλαιό πλαίσιο, αναφέ- 
ροντας το συγκεκριμένο αριθμό πλαισίου, εκτός του 
τμήματος που αφαιρέθηκε σύμφωνα με την παράγραφο 
3.2.1.3 αυτού του άρθρου 

β) Χαράχθηκε ο αριθμός κυκλοφορίας της μοτοσι¬ 
κλέτας ακριβώς στο ίδιο σημείο που ευρίσκετο ο ερ¬ 
γοστασιακός αριθμός πλαισίου, ή αν αυτό δεν είναι 
δυνατόν σε άλλο κατάλληλο σημείο που θα αναφέρε- 
ται και περιγράφεται. Εφόσον στο διατιθέμενο πλαίσιο 
δεν υφίσταται αναγνωριστικό σήμα από το εργοστάσιο 
κατασκευής, η αντιπροσωπεία χαράζει χαρακτηριστική 
ένδειξη την οποία έχει γνωστοποιήσει στην αρμόδια 
Υπηρεσία και με την οποία επιτυγχάνεται η αναγνω- 
ρισιμότητά της. 

Στη δήλωση τίθενται με μολύβι τα αποτυπώματα του 
αριθμού κυκλοφορίας που χαράχτηκε και του χαρα¬ 
κτηριστικού - αναγνωριστικού σήματος που υφίσταται 
ή της ένδειξης που χαράχτηκε. 

γ) Επικολλήθηκε ή τοποθετήθηκε σε τέτοιο σημείο, 
ώστε να είναι ευχερής η ανάγνωση του, πινακιδάκι με 
τα τεχνικά στοιχεία της μοτοσικλέτας που έφερε το 
παλαιό πλαίσιο. Το πινακιδάκι να είναι τέτοιας κατα¬ 
σκευής ώστε να μην είναι δυνατή η αφαίρεση του χωρίς 
να καταστραφεί. 

δ) Θα καταστρέψει το παλαιό πλαίσιο, το νωρίτερο 
έξι (6) μήνες από την παραλαβή του, διατηρώντας τα 
σχετικά παραστατικά για χρονικό διάστημα 2 ετών. 
Η Διεύθυνση Τεχνολογίας Οχημάτων του Υπουργεί¬ 
ου Μεταφορών και Επικοινωνιών καθορίζει διαδικασία 
σύμφωνα με την οποία θα ελέγχεται η εφαρμογή της 
παρούσας παραγράφου. 

3.2.1.2Το τιμολόγιο αγοράς ολόκληρου του πλαισίου, 
στο οποίο αναφέρεται ότι είναι καινούργιο, ο τύπος 
της μοτοσικλέτας για την οποία είναι κατάλληλο, όπως 
αυτός εμφανίζεται στην άδεια κυκλοφορίας, ο παλαιός 
αριθμός κυκλοφορίας της μοτοσικλέτας, καθώς και ο 
κωδικός αριθμός ανταλλακτικού, εάν διατίθεται. 

3.2.1.3 Δήλωση του υπεύθυνου του συνεργείου το οποίο 
λειτουργεί σύμφωνα με τις διατάξεις του ν. 1575/1985 (Α 
207) όπως έχει τροποποιηθεί και ισχύει, και στο οποίο 
έχει γίνει η αντικατάσταση του πλαισίου, στην οποία 
δηλώνεται ότι το παλαιό πλαίσιο αντικαταστάθηκε με 
το αναφερόμενο στις 3.2.1.1 και 3.2.1.2 παραγράφους και¬ 
νούργιο πλαίσιο, σύμφωνα με τους κανόνες της τέχνης 
και τις οδηγίες του κατασκευαστή. Η δήλωση συνοδεύε¬ 
ται από το τμήμα του πλαισίου που έφερε τον εργοστα¬ 
σιακά χαραγμένο αριθμό πλαισίου, σε ο,τι κατάσταση 


και αν αυτό ευρίσκεται, το οποίο έχει αποκοπεί από το 
συνεργείο επισκευής. 

3.2.2 Η Υπηρεσία Μεταφορών και Επικοινωνιών: 

3.2.2.1 Συντάσσει πρωτόκολλο καταστροφής του τμή¬ 
ματος του πλαισίου που φέρει τον παλαιό αριθμό πλαι¬ 
σίου που της υποβλήθηκε σύμφωνα με την παρ. 3.2.1 
της παρούσας, το οποίο τοποθετεί στο φάκελο της 
μοτοσικλέτας. 

3.2.2.2 Ενημερώνει εγγράφως την τελωνειακή αρχή 
στην οποία έχει εκδοθεί το πιστοποιητικό ταξινόμησης 
της μοτοσικλέτας για το ότι: 

αντικαταστάθηκε όλος ο φορέας του πλαισίου με νέο 
πλαίσιο, το οποίο φέρει χαραγμένο τον αριθμό κυκλο¬ 
φορία της μοτοσικλέτας, 

συντάχτηκε πρωτόκολλο καταστροφής του τμήματος 
του πλαισίου που φέρει τον παλαιό αριθμό πλαισίου, 

συναρμολογήθηκε η μοτοσικλέτα στο νέο φορέα 
πλαισίου. 

3.2.2.3 Εκδίδει νέα άδεια κυκλοφορίας και ενημερώ¬ 
νει τον υπηρεσιακό φάκελο της μοτοσικλέτας για την 
αντικατάσταση που πραγματοποιήθηκε. Στην άδεια κυ¬ 
κλοφορίας θα τίθεται κωδικός διασκευής «ΟΠ2» - Αντι¬ 
κατάσταση πλαισίου δικύκλου. 

4. Η αντικατάσταση του φορέα του πλαισίου της μο¬ 
τοσικλέτας επιτρέπεται να γίνει μόνο μία φορά.» 

Άρθρο 2 

Τροποποίηση του άρθρου 1 του Κεφαλαίου V 
της ΣΤ-20270/1973 όπως έχει τροποποηθεί και ισχύει. 

Η περίπτωση 3 του εδαφίου (α) της υποπαραγράφου 
3.2 της παρ. 3 του άρθρου 1 του κεφ. V της ΣΤ-20270/1973 
απόφασης όπως έχει τροποποιηθεί και ισχύει, τροπο¬ 
ποιείται ως εξής: 

«3) Βεβαίωση του αντιπροσώπου - εισαγωγέα ότι 
έχουν καταβληθεί οι δασμοφορολογικές επιβαρύνσεις 
με αναφορά του τελωνειακού παραστατικού ή/και της 
περιοδικής δήλωσης καταβολής του Φόρου Προστιθέ¬ 
μενης Αξίας (Φ.Π.Α.).». 

Άρθρο 3 

Τροποποίηση του Κεφαλαίου VI της ΣΤ-20270/1973, 
όπως έχει τροποποιηθεί και ισχύει 

Στην παράγραφο 1 του Κεφαλαίου VI της ΣΤ-20270/1973 
όπως έχει τροποποιηθεί και ισχύει, προστίθεται εδάφιο 
(ε), όπως ακολούθως: 

«ε) Στην περίπτωση αντικατάστασης του κινητήρα 
οχήματος, βάσει των διατάξεων του Κεφαλαίου VI της 
παρούσας, με κινητήρα μεγαλύτερου κυβισμού, εφόσον 
η αντικατάσταση αυτή λαμβάνει χώρα εντός τριετίας 
από την έκδοση της πρώτης άδειας κυκλοφορίας, υπο¬ 
βάλλεται και βεβαίωση δασμοφορολογικών επιβαρύνσε¬ 
ων από την αρμόδια τελωνειακή αρχή, από την οποία 
θα προκύπτει η καταβολή του αναλογούντως τέλους 
ταξινόμησης. 

Άρθρο 4 

1. Κάθε διάταξη που έρχεται σε αντίθεση με την πα¬ 
ρούσα καταργείται. 

2. Η παροικία απόφαση ισχύει από την ημέρα της δη¬ 
μοσίευσης της στην Εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Μα'ΐου 2007 

Ο ΥΠΟΥΡΓΟΣ 

Μ. ΛΙΑΠΗΣ 
-♦- 

Αριθμ.: 5118.29/05/2007 (8) 

Υπερωριακή εργασία εντός των νομίμων ορίων για το 
προσωπικό του Λιμενικού Ταμείου Ν. Λασιθίου με σχέ¬ 
ση εργασίας Ιδιωτικού Δικαίου για το έτος 2007». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) του άρθρου 16 του ν. 3205/2003 (ΦΕΚ 297 Α'). 

β) του άρθρου 41 του π.δ. 63/2005 (ΦΕΚ 98 Α'). 

2. Τις διατάξεις της υπ’ αριθμ. οικ 2/7093/0022/5.2.2004 
ΚΥΑ «Επέκταση των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απασχο¬ 
λείται στο Δημόσιο, Ν.Π.Δ.Δ. και Ο.Τ.Α.» (ΦΕΚ 215 Β'). 

3. Την υπ’ αριθμ. 31/10.1.2007 έγκριση του τμήματος Κοι¬ 
νωνικής Επιθεώρησης Νομού Λασιθίου του Υπουργείου 
Απασχόλησης και Κοινωνικής Προστασίας.. 

4. Την υπ’ αριθμ. 86/5.12.2006 Πράξη της Λιμενικής Επι¬ 
τροπής του Λ.Τ.Ν. Λασιθίου και το αριθμ. 350/19.3.2007 
έγγραφο του Λιμενικού Ταμείου Ν. Λασιθίου. 


5. Το γεγονός ότι η προκαλούμενη δαπάνη ύψους 
2.000,00 ευρώ θα βαρύνει τον Προϋπολογισμό του Λ.Τ 
Ν. Λασιθίου, όπου υπάρχει η σχετική πίστωση (ΚΑΕ 0261), 
αποφασίζουμε: 

1. Την έγκριση πραγματοποίησης απογευματινής υπερω- 
ριακής απασχόλησης, εντός των νομίμων ορίων, εκατόν εί¬ 
κοσι (120) ωρών για τον καθένα, σε τρεις (03) υπαλλήλους 
του Λιμενικού Ταμείου Ν. Λασιθίου με σχέση εργασίας 
Ιδιωτικού Δικαίου, για το έτος 2007, για τη αντιμετώπιση 
έκτακτων υπηρεσιακών αναγκών και ειδικότερα: 

Έλεγχος αριθμού διακινουμένων επιβατών - οχημάτων 
και ορθής απόδοσης δικαιωμάτων. 

Καταμέτρηση, παραχώρηση, έλεγχος παραλιακών χώ¬ 
ρων και είσπραξη τελών. 

Έλεγχος και καταγραφής σκαφών που ελλιμενίζονται 
στις λιμενικές εγκαταστάσεις δικαιοδοσίας Ταμείου. 

Είσπραξη παραβάσεων ΚΟΚ. 

Καθαρισμός, επίβλεψη, διαφύλαξη χερσαίων και θα¬ 
λασσίων χώρων, δικαιοδοσίας του Λ.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα αναδρομικά πριν τη 
δημοσίευση της. 

Πειραιάς, 9 Μα'ΐου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


> Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

> Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-τοιη/άνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίπίβητεί: ΗΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















